Tirsdag aften er der sket to solouheld på E45 nær Sæby

Det er blevet glat derude tirsdag aften på grund af snefald, og det har resulteret i et par uheld. Syd for Sæby er der sket to uheld på motorvej E45 i sydgående retning. Begge uheld skete kort før kl. 21:30. Uheldene har umiddelbart ikke noget med hinanden at gøre, og ifølge vagtchef ved Nordjyllands Politi, Per Vagn Jørgensen, er bilisterne kørt galt på grund af det glatte føre. Politiet er lige nu på stedet og undersøger lige nu, hvad der er sket. To ambulancer er tilkaldt, men ifølge Per Vagn Jørgensen, skulle der ikke være sket noget alvorligt med personerne i bilen. Per Vagn Jørgensen opfordrer til, at man kører forsigtigt, hvis man skal ud og køre her til aften.